**মার্গেরিট "ম্যাগি" ম্যাকনামারা** (১৮ জুন ১৯২৮ - ১৮ ফেব্রুয়ারি ১৯৭৮) ছিলেন একজন মার্কিন অভিনেত্রী ও মডেল। তিনি মঞ্চ, চলচ্চিত্র ও টেলিভিশনে কাজ করতেন। ম্যাকনামারা কিশোরী ফ্যাশন মডেল হিসেবে তার কর্মজীবন শুরু করেন। তিনি অটো প্রেমিঞ্জার পরিচালিত *দ্য মুন ইজ ব্লু* (১৯৫৩) চলচ্চিত্রে অভিনয় করে দর্শকের নজর কাড়েন। তিনি এর পূর্বে শিকাগোতে একই নামের নাটকে এই চরিত্রে কাজ করেছিলেন। *দ্য মুন ইজ ব্লু* চলচ্চিত্রে অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।

তিনি *দ্য মুন ইজ ব্লু* চলচ্চিত্রের পর মাত্র তিনটি চলচ্চিত্রে কাজ করেন এবং তার সর্বশেষ অভিনীত চলচ্চিত্র ১৯৬৩ সালে মুক্তি পায়। ১৯৬০-এর দশকের শুরুর দিকে পাঁচটি টেলিভিশন ধারাবাহিকে অতিথি চরিত্রে অভিনয়ের পর তিনি অভিনয় থেকে অবসর নেন। তার জীবনের বাকি সময় তিনি নিউ ইয়র্ক সিটিতে টাইপিস্ট হিসেবে কাজ করেন। ১৯৭৮ সালের ১৮ই ফেব্রুয়ারি তিনি ৪৯ বছর বয়সে অতিরিক্ত বার্বিচুরেট গ্রহণের ফলে মৃত্যুবরণ করেন।

প্রারম্ভিক জীবন
---------------

ম্যাকনামারা ১৯২৮ সালের ১৮ই জুন নিউ ইয়র্ক সিটিতে জন্মগ্রহণ করেন। তার পিতা টিমথি ম্যাকনামারা (১৮৮৮-১৯৫৫) ও মাতা হেলেন (বিবাহপূর্ব ফ্লেমিং, ১৮৮৮-১৯৬৭)। তার পিতা আইরিশ বংশোদ্ভূত, এবং তার মায়ের পিতামাতা ইংরেজ ও আইরিশ। ম্যাকনামারা তার পিতামাতার চতুর্থ সন্তান। তার দুই বোন হেলেন ও ক্যাথলিন এবং এক ভাই রবার্ট। তার যখন নয় বছর বয়স তখন তার পিতামাতার বিবাহবিচ্ছেদ ঘটে।

কর্মজীবন
--------

ম্যাকনামারা ১৯৫১ সালে শিকাগোতে *দ্য মুন ইজ ব্লু* মঞ্চনাটকে প্যাটি ওনিল চরিত্রে কাজের মধ্য দিয়ে পেশাদার কর্মজীবন শুরু করেন। এফ. হিউ হার্বার্ট রচিত নাটকটিতে ইতোমধ্যে বারবারা বেল গেডেস অভিনয় করেছিলেন এবং তা ব্রডওয়েতে সফলতা অর্জন করেছিল। একই বছর তিনি ব্রডওয়ে মঞ্চে *দ্য কিং অব ফ্রাইডেস মেন* নাটকে কাজ করেন, যা চারবার মঞ্চস্থ হয়েছিল।

১৯৫৩ সালে তিনি অটো প্রেমিঞ্জার পরিচালিত *দ্য মুন ইজ ব্লু* চলচ্চিত্রে তার মঞ্চে অভিনয় করা চলচ্চিত্রে কাজ করেন। চলচ্চিত্রটি সে সময়ে এর যৌনতা সম্পর্কিত বিষয়বস্তু ও খোলামেলা সংলাপের (নাটক ও চলচ্চিত্রে "virgin", "pregnant" ও "seduce" শব্দের উল্লেখ ছিল) জন্য বিতর্কিত হয়। বিতর্ক সত্ত্বেও চলচ্চিত্রটি বক্স অফিসে সফল হয় এবং ৳৩.৫ মিলিয়ন আয় করে। এই চলচ্চিত্রে অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কার এবং চলচ্চিত্রে শ্রেষ্ঠ উদীয়মান নবাগত বিভাগে বাফটা পুরস্কারের মনোনয়ন লাভ করেন।

তথ্যসূত্র
---------

1. ↑  অবিচুয়ারি, *ভ্যারাইটি*, ২২ মার্চ ১৯৭৮, পৃষ্ঠা ৪৬।
2. ↑  1940 Census Record, ফ্যামিলি সার্চ।
3. ↑  লেন, লিডিয়া (১১ জুন ১৯৫৪), "Maggie McNamara Is Just as on Screen", *স্যান অ্যান্টোনিও এক্সপ্রেস নিউজ*, পৃষ্ঠা ২৯।
4. ↑  "Maggie McNamara, Actress, Dies; In 'Moon Is Blue' on Stage, Screen"। *দ্য নিউ ইয়র্ক টাইমস*। মার্চ ১৬, ১৯৭৮। পৃষ্ঠা ১৫।
5. ↑  বেল, আর্থার (মার্চ ২০, ১৯৭৮)। "Bell Tells: Goodbye, Maggie"। *দ্য ভিলেজ ভয়েস*। পৃষ্ঠা ৮৬। সংগ্রহের তারিখ ১৮ জুলাই ২০২০।
6. ↑  "A Tidy Little Gold Mine"। *লাইফ*। টাইম। **৩০** (১৪): ৮৭। আইএসএসএন 0024-3019।
7. ↑  Broadway Plays 1951
8. ↑  Fujiwara, Chris (২০০৯)। *The World and Its Double: The Life and Work of Otto Preminger*। Macmillan। পৃষ্ঠা 146। আইএসবিএন 0-86547-995-X।
9. ↑  "Maggie McNamara"। *Toledo Blade*। মার্চ ১৭, ১৯৭৮। পৃষ্ঠা 7। সংগ্রহের তারিখ ১৮ জুলাই ২০২০।
10. ↑  "Most Promising Newcomer To Film in 1955"। BAFTA। সংগ্রহের তারিখ ১৮ জুলাই ২০২০।

বহিঃসংযোগ
---------


উইকিমিডিয়া কমন্সে **ম্যাগি ম্যাকনামারা** সংক্রান্ত মিডিয়া রয়েছে।

* ইন্টারনেট ব্রডওয়ে ডেটাবেজে ম্যাগি ম্যাকনামারা উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে ম্যাগি ম্যাকনামারা (ইংরেজি)
* ফাইন্ড এ গ্রেইভে ম্যাগি ম্যাকনামারা (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* জার্মানি
* মার্কিন যুক্তরাষ্ট্র

 |
| অন্যান্য | 
* সুডক (ফ্রান্স)
	+ ১

 |